Hilarija Svonka

Hilarija Anna Svonka (; dzimusi ) ir amerikāņu aktrise un producente. Divas reizes ieguvusi gan Amerikas Kinoakadēmijas balvu kā labākā aktrise galvenajā lomā, gan Zelta globusa balvu — par lomām filmās "Puiši neraud" (1999) un "Miljons dolāru mazulīte" (2004). 2007. gadā ieguvusi zvaigzni Holivudas Slavas alejā.

 Biogrāfija 
Svonka piedzima 1974. gadā, Nebraskas galvaspilsētā Linkolnā. Kamēr vēl Hilarija bija pirmskolas vecumā, ģimene pārcēlās uz Belingemu Vašingtonas štatā un dzīvoja treileru parkā. Deviņu gadu vecumā nospēlēja savu pirmo lomu, pēc tam regulāri spēlēja vietējā teātrī. Hilarija nodarbojās gan ar peldēšanu (piedalījās junioru olimpiādē), gan ar vingrošanu (piedalījās Vašingtonas štata čempionātos).

Kad Hilarijai bija 15 gadu, vecāki izšķīrās. Hilarija 1990. gadā kopā ar māti pārcēlās uz Losandželosu. Viņas dzīvoja savā mašīnā, līdz iekrāja naudu dzīvokļa īrei. Hilarija iestājās vidusskolā un uzsāka aktrises karjeru, sāka piedalīties TV seriālos. Viņas Holivudas filmu karjera sākās ar nelielu lomu filmā "Bafija pret vampīriem" (1992). Pirmo vadošu lomu notēloja filmā "Jaunā karatē zvaigzne" (1994).

1992. gadā Svonka satika aktieri Čedu Lovu, ar ko apprecējās 1997. gadā (šķīrušies 2006. gadā). Abi kopā tēloja filmā Quiet Days in Hollywood (1997). Šī un vēl dažas citas filmas nebija veiksmīgas.

 Nozīmīgākās lomas 
1999. gadā Svonka guva ievērojamus panākumus ar lomu filmā "Puiši neraud" (1999). Par šo lomu viņa saņēma gan Amerikas Kinoakadēmijas balvu, gan Zelta globusa balvu.

Vēlāk sekoja lomas tādas pazīstamas filmas kā "Gaišreģe" (2000), "Bezmiegs" (2002), Iron Jawed Angels (2004), Red Dust (2004).

2004. gadā Svonka filmējā galvenajā lomā Klinta Īstvuda filmā "Miljons dolāru mazulīte", par ko saņēma savu otro Amerikas Kinoakadēmijas balvu un otro Zelta globusa balvu.

Vēl Svonka tēlojusi filmās "Pļauja" (2007), "P.S. Es tevi mīlu" (2007), "Brīvības rakstnieki" (2007), "Amēlija" (2009), "Notiesāšana" (2010), "Jaungada nakts" (2011), The Homesman (2014), You're Not You (2014).

 Filmogrāfija 
GadsNosaukumsPiezīmes1992"Bafija pret vampīriem" (Buffy the Vampire Slayer)1994"Jaunā karatē zvaigzne" (The Next Karate Kid)1996Sometimes They Come Back... AgainKounterfeit1997Quiet Days in Hollywood1998Heartwood1999"Puiši neraud" (Boys Don't Cry)2000"Gaišreģe" (The Gift)The Auditionīsfilma2001The Affair of the Necklace2002"Bezmiegs" (Insomnia)The Space Betweenīsfilma2003"11:14" (11:14)"Kodols" (The Core)2004Red Dust"Miljons dolāru mazulīte" (Million Dollar Baby)2006"Melnā Dālija" (The Black Dahlia)2007"Pļauja" (The Reaping)"Brīvības rakstnieki" (Freedom Writers)"P.S. Es tevi mīlu" (P. S. I Love You)2008"Amerikas putni" (Birds of America)2009"Amēlija" (Amelia)arī izpildproducente2010"Notiesāšana" (Conviction)arī izpildproducente2011"Slazds" (The Resident)"Jaungada nakts" (New Year's Eve)2014The HomesmanYou're Not Youarī producente2015Lauda: The Untold Storydokumentālā filma2016"Spārks: Izplatījuma stāsts" (Spark)balss2017"Loganam veicas" (Logan Lucky)55 Steps2018What They Hadarī izpildproducente2019"Robota bērns" (I Am Mother)2020"Medības" (The Hunt)Fatale2023Mother's MilkOrdinary Angels

 Atsauces 

 Ārējās saites 

Kategorija:1974. gadā dzimušie
Kategorija:Nebraskā dzimušie
Kategorija:Amerikāņu kinoaktrises
Kategorija:ASV kinoproducenti
Kategorija:Kinoakadēmijas balvas ieguvējas aktrises
Kategorija:Zelta globusa balvas ieguvēji